Հաջորդ հարցը, որ կուզեմ բարձրացնել, հետևյալն է՝ ինչո՞ւ հենց այդ հիվանդանոցը: Ես կարծում եմ, որ պետական տեսակետից ճիշտ կլինի, եթե Առողջապահության նախարարությունը մշակի որոշակի հարցերի շրջանակ, թե ինչպիսի ստուգումներ պետք է կատարվեն առհասարակ բոլոր բուժհաստատություններում, և այդ ամենը պետք է կատարվի առանց միջանկյալ աղմուկի, առանց բուժհաստատության ու բուժաշխատողների բնականոն գործունեությունը խաթարելու և անկախ նրանից, թե հիվանդանոցի տնօրենը ում բարեկամն է կամ ում հետ է մտերիմ: